Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2356

(1) bekezdésének a) pontjában említett az a joga, hogy saját adójoguk vonatkozó rendelkezéseit alkalmazzák, csak az 1993 végén hatályban lévő irányadó rendelkezésekre vonatkozik. E nyilatkozatot azonban csak a tagállamok közötti tőkemozgásokra és fizetési műveletekre lehet alkalmazni. NYILATKOZAT az Európai Közösséget létrehozó szerződés 109. cikkéről A Konferencia hangsúlyozza, hogy a 109. cikk (1) bekezdésében a „hivatalos megállapodások” kifejezés használatának nem célja, hogy a nemzetközi megállapodások új kategóriáját hozza létre a közösségi jogban. NYILATKOZAT az Európai Közösséget létrehozó szerződés harmadik részének XVI. címéről A Konferencia úgy ítéli meg, hogy nemzeti, közösségi és nemzetközi szinten a természetvédelem növekvő jelentőségére figyelemmel a Közösségnek a harmadik rész XVI. címének rendelkezései szerinti hatásköre gyakorlása során tekintetbe kell vennie e terület sajátos követelményeit. NYILATKOZAT az Európai Közösséget létrehozó szerződés 109., 130r. és 130y. cikkéről A Konferencia úgy ítéli meg, hogy a 109. cikk (5) bekezdése, a 130r. cikk (4) bekezdésének második albekezdése és a 130y. cikk nem érintik a Bíróságnak az AETR-ügyben hozott ítéletéből eredő elveket. NYILATKOZAT az 1988. november 24-ei irányelvről (kibocsátások) A Konferencia kijelenti, hogy a közösségi jogban bekövetkező változások nem befolyásolhatják hátrányosan a nagy tüzelőberendezésekből származó egyes szennyező anyagok levegőbe történő kibocsátásának korlátozásáról szóló 1988. november 24-i tanácsi irányelv alapján Spanyolországnak és Portugáliának 1999. december 31-jéig nyújtott eltéréseket. NYILATKOZAT az Európai Fejlesztési Alapról A Konferencia megállapodott abban, hogy az Európai Fejlesztési Alapot a jelenlegi rendelkezéseknek megfelelően továbbra is nemzeti hozzájárulásokból kell finanszírozni. NYILATKOZAT a nemzeti parlamenteknek az Európai Unióban betöltött szerepéről A Konferencia úgy ítéli meg, hogy fontos ösztönözni a nemzeti parlamentek nagyobb mértékű bevonását az Európai Unió tevékenységeibe. Ennek érdekében fokozni kell a nemzeti parlamentek és az Európai Parlament közötti információcserét. Ebben az összefüggésben a tagállamok kormányai biztosítják, többek között, hogy a nemzeti parlamentek a Bizottság jogalkotási javaslatait tájékoztatás vagy esetleges megvizsgálás céljára időben megkapják. Hasonlóképpen, a Konferencia úgy ítéli meg, hogy fontos a nemzeti parlamentek és az Európai Parlament közötti kapcsolatok elmélyítése, különösen megfelelő kölcsönös könnyítések nyújtása és az azonos kérdésekben érdekelt parlamenti tagok közötti rendszeres találkozók útján. 2004/60/II. szám NYILATKOZAT a Parlamentek Konferenciájáról A Konferencia felkéri az Európai Parlamentet és a nemzeti parlamenteket, hogy szükség esetén a Parlamentek Konferenciájaként (vagy „Assises”) üljenek össze. Az Európai Parlament hatáskörének és a nemzeti parlamentek jogainak sérelme nélkül, a Parlamentek Konferenciájával konzultálni kell az Európai Unió főbb irányvonalairl. Az Európai Tanács elnöke és a Bizottság elnöke a Parlamentek Konferenciájának minden ülésszakán jelentést tesz az Unió helyzetéről. NYILATKOZAT a Bizottság és az Európai Parlament tagjainak számáról A Konferencia megállapodott abban, hogy a tagállamok legkésőbb 1992 végén megvizsgálják a Bizottság tagjainak és az Európai Parlament tagjainak számára vonatkozó kérdéseket egy olyan megállapodás megkötése érdekében, amely az 1994-es választások előtt még időben lehetővé teszi az Európai Parlament tagjai számának rögzítéséhez szükséges jogi alap megteremtését. A határozatokat, többek között, annak figyelembevételével kell meghozni, hogy a kibővült Közösségben szükség van az Európai Parlament összlétszámának meghatározására. NYILATKOZAT a közösségi jogi aktusok hierarchiájáról A Konferencia megállapodott abban, hogy az 1996-ban összehívandó kormányközi konferencia megvizsgálja, hogy milyen mértékben lehetséges a közösségi jogi aktusok osztályozásának felülvizsgálata abból a célból, hogy a különböző típusú jogi aktusok megfelelő hierarchiája jöjjön létre. NYILATKOZAT az információhoz való hozzáférés jogáról A Konferencia úgy ítéli meg, hogy a döntéshozatali folyamat átláthatósága erősíti az intézmények demokratikus jellegét és a közigazgatásba vetett bizalmat. A Konferencia ennek megfelelően azzal az ajánlással fordul a Bizottsághoz, hogy legkésőbb 1993-ban nyújtson be a Tanácsnak egy jelentést azokról az intézkedésekről, amelyek célja, hogy javítsák a nyilvánosság hozzáférését az intézmények rendelkezésére álló információkhoz. NYILATKOZAT a Bizottság javaslataiból eredő becsült költségekről A Konferencia tudomásul veszi, hogy a Bizottság vállalja, hogy – ahol indokolt, az általa szükségesnek ítélt konzultációk alapján és a közösségi jogszabályok értékelésére vonatkozó rendszerének megerősítésével – jogszabályjavaslataiban figyelembe veszi a tagállami hatóságokra és az érintettek összességére eső költségeket és hasznokat. 2004/60/II. szám NYILATKOZAT a közösségi jog végrehajtásáról 1. A Konferencia hangsúlyozza, hogy az európai építkezés folyamatának koherenciája és egységessége szempontjából központi jelentőséggel bír az, hogy valamennyi tagállam teljes egészében és pontosan átültesse a neki címzett közösségi irányelveket az azokban megállapított határidőkön belül. Ezen túlmenően a Konferencia, miközben elismeri, hogy az egyes tagállamokra tartozik annak meghatározása, hogy a közösségi jogot sajátos intézményeik, jogrendszerük és egyéb adottságaik figyelembevételével, de mindenesetre az Európai Közösséget létrehozó szerződés 249. cikkének megfelelően, hogyan lehet a legjobban érvényesíteni, úgy ítéli meg, hogy a Közösség megfelelő működése szempontjából alapvető, hogy a különböző tagállamok által tett intézkedések eredményeként a közösségi jogot ugyanolyan eredményesen és szigorúan alkalmazzák, mint nemzeti jogukat. 2. A Konferencia felhívja a Bizottságot, hogy az Európai Közösséget létrehozó szerződés 155. cikke szerinti hatásköreinek gyakorlása során gondoskodjon arról, hogy a tagállamok teljesítsék kötelezettségeiket. Felkéri a Bizottságot, hogy a tagállamok és az Európai Parlament számára időszakonként átfogó jelentést tegyen közzé. NYILATKOZAT a közösségi intézkedések környezeti hatásának vizsgálatáról A Konferencia tudomásul veszi, hogy a Bizottság a javaslataira, a tagállamok pedig e javaslatok végrehajtására nézve vállalják, hogy teljes mértékben figyelembe veszik ezek környezeti hatását és a fenntartható növekedés elvét. NYILATKOZAT a Számvevőszékről A Konferencia hangsúlyozza az Európai Közösséget létrehozó szerződés 188a., 188b., 188c. és 206. cikkében a Számvevőszékre ruházott feladatok különös fontosságát. Kéri a Közösség többi intézményét, hogy a Számvevőszékkel együtt vizsgálja meg, hogy milyen módon lehet ez utóbbi munkájának eredményességét fokozni. NYILATKOZAT a Gazdasági és Szociális Bizottságról A Konferencia megállapodott abban, hogy a költségvetése és a személyzeti igazgatása tekintetében a Gazdasági és Szociális Bizottság ugyanolyan önállóságot élvezzen, mint amilyet eddig a Számvevőszék élvezett. NYILATKOZAT a jótékonysági szervezetekkel történő együttműködésről A Konferencia hangsúlyozza annak fontosságát, hogy az Európai Közösséget létrehozó szerződés 117. cikke célkitűzéseinek megvalósításában a Közösség és a jótékonysági szervezetek és alapítványok mint a szociális jóléti intézményekért és szolgáltatásokért felelős intézmények együttműködjenek. NYILATKOZAT az állatok védelméről A Konferencia felhívja az Európai Parlamentet, a Tanácsot és a Bizottságot, valamint a tagállamokat arra, hogy a közös agrárpolitikáról, a közlekedésről, a belső piacról és a kutatásról szóló közösségi jogszabályok kidolgozásakor és végrehajtásakor teljes mértékben vegyék figyelembe az állatok kíméletére vonatkozó követelményeket. 2004/60/II. szám NYILATKOZAT az Európai Közösséget létrehozó szerződés 227. cikke (3) bekezdésében, valamint (6) bekezdésének

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes